ช่วยชาติ
หยุดเทศกาลปีใหม่ไปหลายวัน อาจจะไม่มีใครรู้อย่างทั่วถึงกันว่าธนาคารกรุงเทพ เสียผู้บริหารไปรับใช้ชาติอีกคนนึงแล้ว
9 ม.ค. 2559

โดย...สปาย008
หยุดเทศกาลปีใหม่ไปหลายวัน อาจจะไม่มีใครรู้อย่างทั่วถึงกันว่าธนาคารกรุงเทพ เสียผู้บริหารไปรับใช้ชาติอีกคนนึงแล้ว
คราวนี้เป็นทีของคนตัวเล็ก แต่ความสามารถบิ๊กบึ้ม กอบศักดิ์ ภูตระกูล ผู้ช่วยกรรมการผู้จัดการใหญ่ ธนาคารกรุงเทพ เตรียมเก็บกระเป๋าย้ายที่ทำงานไปอยู่ที่ทำเนียบรัฐบาล
เรื่องมีอยู่ว่า ครม.มีมติเมื่อวันที่ 5 ม.ค.ที่ผ่านมา ตั้งให้ ดร.กอบเป็นกรรมการผู้ช่วยรัฐมนตรี ประจำสำนักนายกรัฐมนตรี และจะมีผลทันทีที่นายกฯ บิ๊กตู่ ลงนามแต่งตั้ง
ช่วงนี้ ดร.กอบ แจ้งให้ผู้บริหารแบงก์กรุงเทพทราบแล้ว ทุกคนยินดีที่ ดร.กอบจะไปช่วยชาติ แต่ก็อดเสียดายไม่ได้เพราะ ดร.กอบเป็นบุคลากรที่มีความสามารถของธนาคาร ฉะนั้นจึงไม่รีรอที่จะบอกดร.กอบว่า หากหมดภารกิจช่วยชาติแล้ว ก็ขอให้กลับมาช่วยชาติ (ศิริ) ต่อนะครับ
ว่าแต่ ส่วนใหญ่ผู้บริหารแบงก์กรุงเทพที่ลาออกไปช่วยชาติ ก็ติดลมบนทั้งนั้น กว่าจะได้กลับมาต้องรอเกษียณก่อนทู้กที